過毛達可友給事覽壁間舊詩次韻二首  其一
作者：程俱
朝代：宋

paragraphs: 堂前清颸發，樹外赤日西。
坐令天壤間，氣候忽不齊。
解带席嘉蔭，長哦壁間題。
故應有神護，塵土不得迷。
前年款公門，鷤䳏亦已啼。
今年復羈旅，庭莎欲鳴鷄。
西游有底急，觸熱忘卑棲。
似爲饑所驅，不計轍與蹄。
綈袍意彌厚，盤餐洗羮藜。
磊塊久不澆，醇醪代朝虀。
襄陽之新句，夜直難相攜。